title: Εκτελεστικός κανονισμός (ΕΕ) 2018/917 της Επιτροπής, της 27ης Ιουνίου 2018, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών α-cypermethrin, beflubutamid, benalaxyl, benthiavalicarb, bifenazate, boscalid, bromoxynil, καπτάν, carvone, chlorpropham, cyazofamid, desmedipham, dimethoate, dimethomorph, diquat, ethephon, ethoprophos, etoxazole, famoxadone, fenamidone, fenamiphos, flumioxazine, fluoxastrobin, φολπέτ, foramsulfuron, φορμετανάτη, Gliocladium catenulatum στέλεχος: J1446, isoxaflutole, metalaxyl-m, μεθειοκάρβη, methoxyfenozide, metribuzin, milbemectin, oxasulfuron, Paecilomyces lilacinus στέλεχος 251, phenmedipham, phosmet, pirimiphos-methyl, propamocarb, prothioconazole, pymetrozine και s-metolachlor (Κείμενο που παρουσιάζει ενδιαφέρον για τον ΕΟΧ)

text:
               28.6.2018

               EL

               Επίσημη Εφημερίδα της Ευρωπαϊκής Ένωσης

               L 163/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/917 ΤΗΣ ΕΠΙΤΡΟΠΉΣ
   της 27ης Ιουνίου 2018
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών α-cypermethrin, beflubutamid, benalaxyl, benthiavalicarb, bifenazate, boscalid, bromoxynil, καπτάν, carvone, chlorpropham, cyazofamid, desmedipham, dimethoate, dimethomorph, diquat, ethephon, ethoprophos, etoxazole, famoxadone, fenamidone, fenamiphos, flumioxazine, fluoxastrobin, φολπέτ, foramsulfuron, φορμετανάτη, Gliocladium catenulatum στέλεχος: J1446, isoxaflutole, metalaxyl-m, μεθειοκάρβη, methoxyfenozide, metribuzin, milbemectin, oxasulfuron, Paecilomyces lilacinus στέλεχος 251, phenmedipham, phosmet, pirimiphos-methyl, propamocarb, prothioconazole, pymetrozine και s-metolachlor
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 17 πρώτο εδάφιο,
   Εκτιμώντας τα ακόλουθα:

               (1)

               Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2) περιλαμβάνει τις δραστικές ουσίες που θεωρούνται εγκεκριμένες σύμφωνα με τον κανονισμό (ΕΚ) αριθ. 1107/2009.

               (2)

               Οι περίοδοι έγκρισης των δραστικών ουσιών diquat, famoxadone, flumioxazine, metalaxyl-m και pymetrozine παρατάθηκαν τελευταία με τον εκτελεστικό κανονισμό (ΕΕ) 2017/841 της Επιτροπής (3). Οι περίοδοι έγκρισης των εν λόγω ουσιών θα λήξουν στις 30 Ιουνίου 2018. Αιτήσεις για την ανανέωση της καταχώρισης των εν λόγω ουσιών στο παράρτημα I της οδηγίας 91/414/ΕΟΚ του Συμβουλίου (4) έχουν υποβληθεί σύμφωνα με το άρθρο 4 του κανονισμού (ΕΕ) αριθ. 1141/2010 της Επιτροπής (5).

               (3)

               Οι περίοδοι έγκρισης για τις δραστικές ουσίες α-cypermethrin, benalaxyl, bifenazate, bromoxynil, chlorpropham, cyazofamid, desmedipham, etoxazole, fenamidone, foramsulfuron, Gliocladium catenulatum στέλεχος: J1446, isoxaflutole, methoxyfenozide, milbemectin, oxasulfuron, phenmedipham και s-metolachlor παρατάθηκαν τελευταία με τον εκτελεστικό κανονισμό (ΕΕ) 2017/841. Οι περίοδοι έγκρισης των εν λόγω ουσιών θα λήξουν στις 31 Ιουλίου 2018.

               (4)

               Οι περίοδοι έγκρισης για τις δραστικές ουσίες beflubutamid, καπτάν, dimethoate, dimethomorph, ethoprophos, φολπέτ, φορμετανάτη, μεθειοκάρβη, metribuzin, phosmet, pirimiphos-methyl και propamocarb παρατάθηκαν με τον εκτελεστικό κανονισμό (ΕΕ) 2015/404 της Επιτροπής (6). Οι περίοδοι έγκρισης των εν λόγω ουσιών θα λήξουν στις 31 Ιουλίου 2018.

               (5)

               Οι περίοδοι έγκρισης των δραστικών ουσιών ethephon και fenamiphos παρατάθηκαν με τον εκτελεστικό κανονισμό (ΕΕ) αριθ. 2015/415 της Επιτροπής (7). Οι περίοδοι έγκρισης των εν λόγω ουσιών θα λήξουν στις 31 Ιουλίου 2018.

               (6)

               Οι περίοδοι έγκρισης των δραστικών ουσιών benthiavalicarb, boscalid, carvone, fluoxastrobin, Paecilomyces lilacinus στέλεχος 251 και prothioconazole θα λήξουν στις 31 Ιουλίου 2018.

               (7)

               Υποβλήθηκαν αιτήσεις για την ανανέωση της έγκρισης των ουσιών που αναφέρονται στις αιτιολογικές σκέψεις 3 έως 5 σύμφωνα με τον εκτελεστικό κανονισμό (ΕΕ) αριθ. 844/2012 της Επιτροπής (8).

               (8)

               Επειδή η αξιολόγηση των ουσιών έχει καθυστερήσει για λόγους που βρίσκονται εκτός του ελέγχου των αιτούντων, οι εγκρίσεις αυτών των δραστικών ουσιών αναμένεται να λήξουν προτού ληφθεί απόφαση σχετικά με την ανανέωσή τους. Συνεπώς, είναι αναγκαίο να παραταθούν οι περίοδοι έγκρισής τους.

               (9)

               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση μιας δραστικής ουσίας που αναφέρεται στο παράρτημα του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία έναρξης ισχύος του κανονισμού που προβλέπει ότι η έγκριση της δραστικής ουσίας δεν ανανεώνεται, επιλέγοντας εκ των δύο τη μεταγενέστερη χρονολογικά ημερομηνία. Όσον αφορά περιπτώσεις στις οποίες η Επιτροπή εκδίδει κανονισμό που προβλέπει την ανανέωση δραστικής ουσίας η οποία αναφέρεται στο παράρτημα του παρόντος κανονισμού, η Επιτροπή θα επιδιώξει να ορίσει τη συντομότερη δυνατή ημερομηνία εφαρμογής, όπως επιβάλλουν οι περιστάσεις.

               (10)

               Δεδομένου ότι ορισμένες από τις εγκρίσεις των δραστικών ουσιών λήγουν στις 30 Ιουνίου 2018, ο παρών κανονισμός θα πρέπει να τεθεί σε ισχύ το συντομότερο δυνατόν.

               (11)

               Συνεπώς, ο εκτελεστικός κανονισμός (ΕΕ) αριθ. 540/2011 θα πρέπει να τροποποιηθεί αναλόγως.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουνίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (3)  Εκτελεστικός κανονισμός (ΕΕ) 2017/841 της Επιτροπής, της 17ης Μαΐου 2017, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών α-cypermethrin, Ampelomyces quisqualis στέλεχος: aq 10, benalaxyl, bentazone, bifenazate, bromoxynil, carfentrazone ethyl, chlorpropham, cyazofamid, desmedipham, diquat, DPX KE 459 (flupyrsulfuron-methyl), etoxazole, famoxadone, fenamidone, flumioxazine, foramsulfuron, Gliocladium catenulatum στέλεχος: j1446, imazamox, imazosulfuron, isoxaflutole, laminarin, metalaxyl-m, methoxyfenozide, milbemectin, oxasulfuron, pendimethalin, phenmedipham, pymetrozine, s-metolachlor και trifloxystrobin (ΕΕ L 125 της 18.5.2017, σ. 12).

      (4)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (5)  Κανονισμός (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (ΕΕ L 322 της 8.12.2010, σ. 10).

      (6)  Εκτελεστικός κανονισμός (ΕΕ) 2015/404 της Επιτροπής, της 11ης Μαρτίου 2015, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών beflubutamid, καπτάν, dimethoate, dimethomorph, ethoprophos, fipronil, φολπέτ, φορμετανάτη, glufosinate, μεθειοκάρβη, metribuzin, phosmet, pirimiphos-methyl και propamocarb (ΕΕ L 67 της 12.3.2015, σ. 6).

      (7)  Εκτελεστικός κανονισμός (ΕΕ) 2015/415 της Επιτροπής, της 12ης Μαρτίου 2015, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών ethephon και fenamiphos (ΕΕ L 68 της 13.3.2015, σ. 28).

      (8)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).

      ΠΑΡΑΡΤΗΜΑ
      Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:

                  1)

                  στην έκτη στήλη («Λήξη της έγκρισης») της καταχώρισης 15, Diquat, η ημερομηνία αντικαθίσταται από την ημερομηνία «30 Ιουνίου 2019»·

                  2)

                  στην έκτη στήλη («Λήξη της έγκρισης») της καταχώρισης 23, Pymetrozine, η ημερομηνία αντικαθίσταται από την ημερομηνία «30 Ιουνίου 2019»·

                  3)

                  στην έκτη στήλη («Λήξη της έγκρισης») της καταχώρισης 35, Famoxadone, η ημερομηνία αντικαθίσταται από την ημερομηνία «30 Ιουνίου 2019»·

                  4)

                  στην έκτη στήλη («Λήξη της έγκρισης») της καταχώρισης 37, Metalaxyl-M, η ημερομηνία αντικαθίσταται από την ημερομηνία «30 Ιουνίου 2019»·

                  5)

                  στην έκτη στήλη («Λήξη της έγκρισης») της καταχώρισης 39, Flumioxazine, η ημερομηνία αντικαθίσταται από την ημερομηνία «30 Ιουνίου 2019»·

                  6)

                  στην έκτη στήλη («Λήξη της έγκρισης») της καταχώρισης 42, Oxasulfuron, η ημερομηνία αντικαθίσταται από την ημερομηνία «31 Ιουλίου 2019»·

                  7)

                  στην έκτη στήλη («Λήξη της έγκρισης») της καταχώρισης 44, Foramsulfuron, η ημερομηνία αντικαθίσταται από την ημερομηνία «31 Ιουλίου 2019»·

                  8)

                  στην έκτη στήλη («Λήξη της έγκρισης») της καταχώρισης 46, Cyazofamid, η ημερομηνία αντικαθίσταται από την ημερομηνία «31 Ιουλίου 2019»·

                  9)

                  στην έκτη στήλη («Λήξη της έγκρισης») της καταχώρισης 62, Fenamidone, η ημερομηνία αντικαθίσταται από την ημερομηνία «31 Ιουλίου 2019»·

                  10)

                  στην έκτη στήλη («Λήξη της έγκρισης») της καταχώρισης 63, Isoxaflutole, η ημερομηνία αντικαθίσταται από την ημερομηνία «31 Ιουλίου 2019»·

                  11)

                  στην έκτη στήλη («Λήξη της έγκρισης») της καταχώρισης 78, Chlorpropham, η ημερομηνία αντικαθίσταται από την ημερομηνία «31 Ιουλίου 2019»·

                  12)

                  στην έκτη στήλη («Λήξη της έγκρισης») της καταχώρισης 83, α-Cypermethrin, η ημερομηνία αντικαθίσταται από την ημερομηνία «31 Ιουλίου 2019»·

                  13)

                  στην έκτη στήλη («Λήξη της έγκρισης») της καταχώρισης 84, Benalaxyl, η ημερομηνία αντικαθίσταται από την ημερομηνία «31 Ιουλίου 2019»·

                  14)

                  στην έκτη στήλη («Λήξη της έγκρισης») της καταχώρισης 85, Bromoxynil, η ημερομηνία αντικαθίσταται από την ημερομηνία «31 Ιουλίου 2019»·

                  15)

                  στην έκτη στήλη («Λήξη της έγκρισης») της καταχώρισης 86, Desmedipham, η ημερομηνία αντικαθίσταται από την ημερομηνία «31 Ιουλίου 2019»·

                  16)

                  στην έκτη στήλη («Λήξη της έγκρισης») της καταχώρισης 88, Phenmedipham, η ημερομηνία αντικαθίσταται από την ημερομηνία «31 Ιουλίου 2019»·

                  17)

                  στην έκτη στήλη («Λήξη της έγκρισης») της καταχώρισης 96, Methoxyfenozide, η ημερομηνία αντικαθίσταται από την ημερομηνία «31 Ιουλίου 2019»·

                  18)

                  στην έκτη στήλη («Λήξη της έγκρισης») της καταχώρισης 97, S-metolachlor, η ημερομηνία αντικαθίσταται από την ημερομηνία «31 Ιουλίου 2019»·

                  19)

                  Στην έκτη στήλη («Λήξη της έγκρισης») της καταχώρισης 98, Gliocladium catenulatum στέλεχος: J1446, η ημερομηνία αντικαθίσταται από την ημερομηνία «31 Ιουλίου 2019»·

                  20)

                  στην έκτη στήλη («Λήξη της έγκρισης») της καταχώρισης 99, Etoxazole, η ημερομηνία αντικαθίσταται από την ημερομηνία «31 Ιουλίου 2019»·

                  21)

                  στην έκτη στήλη («Λήξη της έγκρισης») της καταχώρισης 109, Bifenazate, η ημερομηνία αντικαθίσταται από την ημερομηνία «31 Ιουλίου 2019»·

                  22)

                  στην έκτη στήλη («Λήξη της έγκρισης») της καταχώρισης 110, Milbemectin, η ημερομηνία αντικαθίσταται από την ημερομηνία «31 Ιουλίου 2019»·

                  23)

                  στην έκτη στήλη («Λήξη της έγκρισης») της καταχώρισης 141, Fenamiphos, η ημερομηνία αντικαθίσταται από την ημερομηνία «31 Ιουλίου 2019»·

                  24)

                  στην έκτη στήλη («Λήξη της έγκρισης») της καταχώρισης 142, Ethephon, η ημερομηνία αντικαθίσταται από την ημερομηνία «31 Ιουλίου 2019»·

                  25)

                  στην έκτη στήλη («Λήξη της έγκρισης») της καταχώρισης 145, Καπτάν, η ημερομηνία αντικαθίσταται από την ημερομηνία «31 Ιουλίου 2019»·

                  26)

                  στην έκτη στήλη («Λήξη της έγκρισης») της καταχώρισης 146, Φολπέτ, η ημερομηνία αντικαθίσταται από την ημερομηνία «31 Ιουλίου 2019»·

                  27)

                  στην έκτη στήλη («Λήξη της έγκρισης») της καταχώρισης 147, Φορμετανάτη, η ημερομηνία αντικαθίσταται από την ημερομηνία «31 Ιουλίου 2019»·

                  28)

                  στην έκτη στήλη («Λήξη της έγκρισης») της καταχώρισης 148, Μεθειοκάρβη, η ημερομηνία αντικαθίσταται από την ημερομηνία «31 Ιουλίου 2019»·

                  29)

                  στην έκτη στήλη («Λήξη της έγκρισης») της καταχώρισης 149, Dimethoate, η ημερομηνία αντικαθίσταται από την ημερομηνία «31 Ιουλίου 2019»·

                  30)

                  στην έκτη στήλη («Λήξη της έγκρισης») της καταχώρισης 150, Dimethomorph, η ημερομηνία αντικαθίσταται από την ημερομηνία «31 Ιουλίου 2019»·

                  31)

                  στην έκτη στήλη («Λήξη της έγκρισης») της καταχώρισης 152, Metribuzin, η ημερομηνία αντικαθίσταται από την ημερομηνία «31 Ιουλίου 2019»·

                  32)

                  στην έκτη στήλη («Λήξη της έγκρισης») της καταχώρισης 153, Phosmet, η ημερομηνία αντικαθίσταται από την ημερομηνία «31 Ιουλίου 2019»·

                  33)

                  στην έκτη στήλη («Λήξη της έγκρισης») της καταχώρισης 154, Propamocarb, η ημερομηνία αντικαθίσταται από την ημερομηνία «31 Ιουλίου 2019»·

                  34)

                  στην έκτη στήλη («Λήξη της έγκρισης») της καταχώρισης 155, Ethoprophos, η ημερομηνία αντικαθίσταται από την ημερομηνία «31 Ιουλίου 2019»·

                  35)

                  στην έκτη στήλη («Λήξη της έγκρισης») της καταχώρισης 156, Pirimiphos-methyl, η ημερομηνία αντικαθίσταται από την ημερομηνία «31 Ιουλίου 2019»·

                  36)

                  στην έκτη στήλη («Λήξη της έγκρισης») της καταχώρισης 158, Beflubutamid, η ημερομηνία αντικαθίσταται από την ημερομηνία «31 Ιουλίου 2019»·

                  37)

                  στην έκτη στήλη («Λήξη της έγκρισης») της καταχώρισης 163, Benthiavalicarb, η ημερομηνία αντικαθίσταται από την ημερομηνία «31 Ιουλίου 2019»·

                  38)

                  στην έκτη στήλη («Λήξη της έγκρισης») της καταχώρισης 164, Boscalid, η ημερομηνία αντικαθίσταται από την ημερομηνία «31 Ιουλίου 2019»·

                  39)

                  στην έκτη στήλη («Λήξη της έγκρισης») της καταχώρισης 165, Carvone, η ημερομηνία αντικαθίσταται από την ημερομηνία «31 Ιουλίου 2019»·

                  40)

                  στην έκτη στήλη («Λήξη της έγκρισης») της καταχώρισης 166, Fluoxastrobin, η ημερομηνία αντικαθίσταται από την ημερομηνία «31 Ιουλίου 2019»·

                  41)

                  στην έκτη στήλη («Λήξη της έγκρισης») της καταχώρισης 167, Paecilomyces lilacinus στέλεχος 251, η ημερομηνία αντικαθίσταται από την ημερομηνία «31 Ιουλίου 2019»·

                  42)

                  στην έκτη στήλη («Λήξη της έγκρισης») της καταχώρισης 168, Prothioconazole, η ημερομηνία αντικαθίσταται από την ημερομηνία «31 Ιουλίου 2019».


title: Εκτελεστικός κανονισμός (ΕΕ) 2018/920 της Επιτροπής, της 28ης Ιουνίου 2018, για την τροποποίηση του εκτελεστικού κανονισμού (ΕΕ) αριθ. 180/2014 όσον αφορά ορισμένες διατάξεις σχετικά με τους ελέγχους, τις κοινοποιήσεις και τις ετήσιες εκθέσεις, καθώς και τις τροποποιήσεις των προγραμμάτων POSEI

text:
                  29.6.2018

                  EL

                  Επίσημη Εφημερίδα της Ευρωπαϊκής Ένωσης

                  L 164/5

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/920 ΤΗΣ ΕΠΙΤΡΟΠΉΣ
      της 28ης Ιουνίου 2018
      για την τροποποίηση του εκτελεστικού κανονισμού (ΕΕ) αριθ. 180/2014 όσον αφορά ορισμένες διατάξεις σχετικά με τους ελέγχους, τις κοινοποιήσεις και τις ετήσιες εκθέσεις, καθώς και τις τροποποιήσεις των προγραμμάτων POSEI
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013, για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης και για την κατάργηση του κανονισμού (ΕΚ) αριθ. 247/2006 του Συμβουλίου (1), και ιδίως το άρθρο 6 παράγραφος 2, το άρθρο 8 δεύτερο εδάφιο, το άρθρο 12 παράγραφος 3 και το άρθρο 14 παράγραφος 1,
      Εκτιμώντας τα ακόλουθα:

                  (1)

                  Με βάση την εμπειρία από την εφαρμογή του εκτελεστικού κανονισμού (ΕΕ) αριθ. 180/2014 της Επιτροπής (2), ορισμένες διατάξεις σχετικά με τους ελέγχους, τις κοινοποιήσεις και την υποβολή ετήσιων εκθέσεων πρέπει να αποσαφηνιστούν και να απλουστευθούν.

                  (2)

                  Τα άρθρα 2, 3 και 5 του εκτελεστικού κανονισμού (ΕΕ) αριθ. 180/2014 θεσπίζουν διατάξεις για τα πιστοποιητικά εισαγωγής, τα πιστοποιητικά απαλλαγής, τα πιστοποιητικά και την καταβολή ενίσχυσης όσον αφορά προϊόντα που εισάγονται από τρίτες χώρες ή τον εφοδιασμό με προϊόντα από την Ένωση. Το άρθρο 4 παράγραφος 1 του εκτελεστικού κανονισμού (ΕΕ) 2016/1239 της Επιτροπής (3) καθιστά τη χρήση του αριθμού καταχώρισης και αναγνώρισης οικονομικών φορέων («αριθμός EORI») υποχρεωτική για τα πιστοποιητικά εισαγωγής. Είναι σκόπιμο να προβλεφθεί η ίδια απαίτηση για τα πιστοποιητικά εισαγωγής, τα πιστοποιητικά απαλλαγής και τα πιστοποιητικά ενίσχυσης που καλύπτονται, αντιστοίχως, από τα άρθρα 2, 3 και 5 του εκτελεστικού κανονισμού (ΕΕ) αριθ. 180/2014.

                  (3)

                  Το άρθρο 8 του εκτελεστικού κανονισμού (ΕΕ) αριθ. 180/2014 περιλαμβάνει κανόνες σχετικά με τα έγγραφα που πρέπει να υποβάλλουν οι επιχειρηματίες και την ισχύ του πιστοποιητικού. Είναι σκόπιμο να διευκολυνθεί η ηλεκτρονική διαβίβαση των συνοδευτικών εγγράφων των πιστοποιητικών.

                  (4)

                  Το άρθρο 16 του εκτελεστικού κανονισμού (ΕΕ) αριθ. 180/2014 θεσπίζει τους κανόνες για τους διοικητικούς και φυσικούς ελέγχους κατά την εισαγωγή, την είσοδο, την εξαγωγή και την αποστολή γεωργικών προϊόντων. Είναι σκόπιμο να διαχωριστούν οι φυσικοί έλεγχοι κατά την εισαγωγή και την είσοδο από τους φυσικούς ελέγχους κατά την εξαγωγή και την αποστολή. Η διατύπωση του εν λόγω άρθρου θα πρέπει να καθιστά σαφή την υποχρέωση διενέργειας, σε αντιπροσωπευτικό δείγμα, των ελέγχων που προβλέπονται στο τμήμα 5 του εν λόγω κανονισμού για τις πράξεις εξαγωγής και αποστολής.

                  (5)

                  Το άρθρο 22 του εκτελεστικού κανονισμού (ΕΕ) αριθ. 180/2014 ορίζει τις γενικές αρχές για τους ελέγχους σε σχέση με τις αιτήσεις ενίσχυσης για τα μέτρα στήριξης των τοπικών γεωργικών προϊόντων. Λαμβάνοντας υπόψη την ετερογένεια και τον διαφορετικό βαθμό πολυπλοκότητας των δράσεων στο πλαίσιο των μέτρων και για να εξασφαλιστεί ότι η δειγματοληψία καλύπτει όλους τους τομείς δαπανών και ότι είναι αντιπροσωπευτική, είναι απαραίτητο να διευκρινιστεί ότι οι αρμόδιες αρχές πρέπει να διενεργούν επιτόπιους ελέγχους στο επίπεδο κάθε δράσης με δειγματοληψία που αντιστοιχεί στο 5 % τουλάχιστον των αιτήσεων ενίσχυσης. Το δείγμα θα πρέπει επίσης να αντιστοιχεί στο 5 % τουλάχιστον των ποσών που καλύπτονται από την ενίσχυση για κάθε δράση.

                  (6)

                  Το άρθρο 24 του εκτελεστικού κανονισμού (ΕΕ) αριθ. 180/2014 προβλέπει τους κανόνες για την επιλογή των αιτούντων ενίσχυση που πρόκειται να υποβληθούν σε επιτόπιους ελέγχους. Επειδή στις εξόχως απόκεντρες περιφέρειες ο αριθμός των αιτούντων ενδέχεται να είναι μικρός, τα κράτη μέλη θα πρέπει να έχουν τη δυνατότητα επιλογής ενός και μόνο αιτούντος.

                  (7)

                  Το άρθρο 38 παράγραφος 1 του εκτελεστικού κανονισμού (ΕΕ) αριθ. 180/2014 προβλέπει ότι ορισμένα δεδομένα που αφορούν το ειδικό καθεστώς εφοδιασμού πρέπει να κοινοποιούνται στο τέλος κάθε τριμήνου. Η περιοδικότητα αυτή είναι επαχθής και η κοινοποίηση μόνο μία φορά ετησίως θεωρείται επαρκής.

                  (8)

                  Το άρθρο 39 του εκτελεστικού κανονισμού (ΕΕ) αριθ. 180/2014 καθορίζει τα δεδομένα που πρέπει να περιλαμβάνουν οι ετήσιες εκθέσεις σχετικά με την εφαρμογή των μέτρων. Στην έκθεσή της, της 15ης Δεκεμβρίου 2016 (4), η Επιτροπή κατέληξε στο συμπέρασμα ότι η υποβολή εκθέσεων σχετικά με την εφαρμογή των προγραμμάτων POSEI θα πρέπει να βελτιωθεί, ιδίως για να εκτιμηθεί καλύτερα η συμμόρφωση με τους στόχους, επίσης όσον αφορά το ειδικό καθεστώς εφοδιασμού, και να περιγραφεί με καλύτερο τρόπο η κατάσταση του αγροτικού τομέα και της ανάπτυξής του, περιλαμβανομένης της παρακολούθησης των τιμών και της ανταγωνιστικής θέσης της τοπικής παραγωγής έναντι των εισαγωγών. Δεδομένου ότι είναι επίσης σκόπιμο να αποσαφηνιστούν οι υποχρεώσεις υποβολής εκθέσεων και να προβλεφθεί νέα δομή για τις ετήσιες εκθέσεις, θα πρέπει να καθοριστούν οι σχετικές λεπτομέρειες σε νέο παράρτημα του εκτελεστικού κανονισμού (ΕΕ) αριθ. 180/2014.

                  (9)

                  Το άρθρο 40 του εκτελεστικού κανονισμού (ΕΕ) αριθ. 180/2014 ορίζει τις διαδικασίες για την τροποποίηση των προγραμμάτων POSEI. Λαμβάνοντας υπόψη την πείρα που έχει αποκτηθεί με την εφαρμογή του, οι εν λόγω διαδικασίες θα πρέπει να απλουστευθούν προκειμένου να εξασφαλιστεί μια πιο ευέλικτη και εύρυθμη προσαρμογή στις πραγματικές συνθήκες που αφορούν το καθεστώς εφοδιασμού και τις τοπικές γεωργικές συνθήκες. Ως εκ τούτου, είναι σκόπιμο να απαιτηθεί η υποβολή των τροποποιήσεων τις οποίες αφορά το άρθρο 40 παράγραφοι 1 και 2 του εν λόγω κανονισμού ταυτόχρονα, έως τις 31 Ιουλίου.

                  (10)

                  Κατά κανόνα, για τις τροποποιήσεις των προγραμμάτων POSEI δεν απαιτείται επίσημη έγκριση από την Επιτροπή. Είναι σκόπιμο να αναθεωρηθεί η διατύπωση του άρθρου 40 παράγραφος 1 του εκτελεστικού κανονισμού (ΕΕ) αριθ. 180/2014 ώστε να εκφράζεται σαφέστερα η εν λόγω αρχή.

                  (11)

                  Ωστόσο, για τις «μείζονος σημασίας» τροποποιήσεις των προγραμμάτων που αναφέρονται στο άρθρο 40 παράγραφος 2 του εκτελεστικού κανονισμού (ΕΕ) αριθ. 180/2014 απαιτείται επίσημη έγκριση από την Επιτροπή. Με βάση την εμπειρία στο πλαίσιο της διαδικασίας αυτής, είναι απαραίτητο να επεκταθεί η προθεσμία έγκρισης σε πέντε μήνες από την κοινοποίηση της τροποποίησης. Επιπλέον, προκειμένου να απλουστευθεί η διαδικασία, η επίσημη έγκριση από την Επιτροπή θα πρέπει να περιορίζεται στις δύο πρώτες περιπτώσεις που καλύπτονται επί του παρόντος από την εν λόγω διάταξη.

                  (12)

                  Το άρθρο 40 παράγραφος 3 του εκτελεστικού κανονισμού (ΕΕ) αριθ. 180/2014 αφορά τις «ήσσονος σημασίας» τροποποιήσεις. Για να διευκολυνθεί η διαδικασία δημοσιονομικής προσαρμογής στα κράτη μέλη, η προθεσμία για την κοινοποίηση των προσαρμογών εντός του ορίου του 20 % της χρηματοδοτικής κατανομής θα πρέπει να παραταθεί έως τις 31 Μαΐου.

                  (13)

                  Τέλος, ο ορισμός του «μέτρου» στο άρθρο 40 παράγραφος 5 στοιχείο α) του εκτελεστικού κανονισμού (ΕΕ) αριθ. 180/2014 θα πρέπει να απλουστευθεί.

                  (14)

                  Αρκετοί κανονισμοί της Επιτροπής καταργήθηκαν και αντικαταστάθηκαν με κατ' εξουσιοδότηση και εκτελεστικούς κανονισμούς. Για λόγους σαφήνειας και ασφάλειας δικαίου, είναι σκόπιμο να επικαιροποιηθούν οι παραπομπές στους εν λόγω κανονισμούς. Ειδικότερα, όσον αφορά το καθεστώς πιστοποιητικών εισαγωγής και εξαγωγής, οι παραπομπές στον κανονισμό (ΕΚ) αριθ. 376/2008 της Επιτροπής (5) θα πρέπει να αντικατασταθούν από παραπομπές στον κατ' εξουσιοδότηση κανονισμό (ΕΕ) 2016/1237 της Επιτροπής (6) και στον εκτελεστικό κανονισμό (ΕΕ) 2016/1239 της Επιτροπής.

                  (15)

                  Όσον αφορά τις κοινοποιήσεις στην Επιτροπή, οι παραπομπές στον κανονισμό (ΕΚ) αριθ. 792/2009 της Επιτροπής (7) θα πρέπει να αντικατασταθούν από παραπομπές στον κατ' εξουσιοδότηση κανονισμό (ΕΕ) 2017/1183 της Επιτροπής (8) και στον εκτελεστικό κανονισμό (ΕΕ) 2017/1185 της Επιτροπής (9).

                  (16)

                  Όσον αφορά τους κανόνες που βασίζονται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (10), οι παραπομπές στον κανονισμό (ΕΚ) αριθ. 1122/2009 της Επιτροπής (11) θα πρέπει να αντικατασταθούν από παραπομπές στον κατ' εξουσιοδότηση κανονισμό (ΕΕ) αριθ. 640/2014 της Επιτροπής (12) και στον εκτελεστικό κανονισμό (ΕΕ) αριθ. 809/2014 της Επιτροπής (13).

                  (17)

                  Όσον αφορά τις διατάξεις σχετικά με τον ενωσιακό τελωνειακό κώδικα, οι παραπομπές στον κανονισμό (ΕΟΚ) αριθ. 2454/93 της Επιτροπής (14) θα πρέπει να αντικατασταθούν από παραπομπές στον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (15), στον κατ' εξουσιοδότηση κανονισμό (ΕΕ) 2015/2446 (16) ή στον εκτελεστικό κανονισμό (ΕΕ) 2015/2447 της Επιτροπής (17).

                  (18)

                  Συνεπώς, ο εκτελεστικός κανονισμός (ΕΕ) αριθ. 180/2014 θα πρέπει να τροποποιηθεί αναλόγως,

                  (19)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο εκτελεστικός κανονισμός (ΕΕ) αριθ. 180/2014 τροποποιείται ως εξής:

                  1)

                  Το άρθρο 2 τροποποιείται ως εξής:

                              α)

                              η παράγραφος 2 αντικαθίσταται από το ακόλουθο κείμενο:
                              «2.   Τα πιστοποιητικά εισαγωγής εκδίδονται βάσει του υποδείγματος που παρατίθεται στο παράρτημα I του εκτελεστικού κανονισμού (ΕΕ) 2016/1239 της Επιτροπής (*1).
                              Το άρθρο 4 του κατ' εξουσιοδότηση κανονισμού (ΕΕ) 2016/1237 της Επιτροπής (*2) και τα άρθρα 2 και 3, το άρθρο 4 παράγραφος 1, τα άρθρα 5 και 7 και τα άρθρα 13 έως 16 του εκτελεστικού κανονισμού (ΕΕ) 2016/1239 εφαρμόζονται τηρουμένων των αναλογιών, με την επιφύλαξη των διατάξεων του παρόντος κανονισμού.
                              Η αρνητική ανοχή που προβλέπεται στο άρθρο 5 παράγραφος 4 του κατ' εξουσιοδότηση κανονισμού (ΕΕ) 2016/1237 και στο άρθρο 8 παράγραφος 1 του εκτελεστικού κανονισμού ΕΕ) 2016/1239 εφαρμόζεται τηρουμένων των αναλογιών.

                                 (*1)  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44)."

                                 (*2)  Κατ' εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής και για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).»"

                              β)

                              η παράγραφος 6 αντικαθίσταται από το ακόλουθο κείμενο:
                              «6.   Για τις ποσότητες που υπερβαίνουν τις αναφερόμενες στο πιστοποιητικό εισαγωγής, εισπράττονται εισαγωγικοί δασμοί. Επιτρέπεται περιθώριο ανοχής 5 %, όπως προβλέπεται στο άρθρο 5 παράγραφος 4 του κατ' εξουσιοδότηση κανονισμού (ΕΕ) 2016/1237 και στο άρθρο 8 παράγραφος 1 του εκτελεστικού κανονισμού (ΕΕ) 2016/1239, εφόσον καταβληθούν οι σχετικοί εισαγωγικοί δασμοί.»·

                  2)

                  στο άρθρο 3, η παράγραφος 2 αντικαθίσταται από το ακόλουθο κείμενο:
                  «2.   Το πιστοποιητικό απαλλαγής εκδίδεται βάσει του υποδείγματος πιστοποιητικού εισαγωγής που παρατίθεται στο παράρτημα I του εκτελεστικού κανονισμού (ΕΕ) 2016/1239.
                  Το άρθρο 4 του κατ' εξουσιοδότηση κανονισμού (ΕΕ) 2016/1237 της Επιτροπής και τα άρθρα 2 και 3, το άρθρο 4 παράγραφος 1, τα άρθρα 5 και 7 και τα άρθρα 13 έως 16 του εκτελεστικού κανονισμού (ΕΕ) 2016/1239 εφαρμόζονται τηρουμένων των αναλογιών, με την επιφύλαξη των διατάξεων του παρόντος κανονισμού.
                  Η αρνητική ανοχή που προβλέπεται στο άρθρο 5 παράγραφος 4 του κατ' εξουσιοδότηση κανονισμού (ΕΕ) 2016/1237 και στο άρθρο 8 παράγραφος 1 του εκτελεστικού κανονισμού (ΕΕ) 2016/1239 εφαρμόζεται τηρουμένων των αναλογιών»·

                  3)

                  στο άρθρο 5, η παράγραφος 2 αντικαθίσταται από το ακόλουθο κείμενο:
                  «2.   Το πιστοποιητικό ενίσχυσης εκδίδεται βάσει του υποδείγματος πιστοποιητικού εισαγωγής που παρατίθεται στο παράρτημα I του εκτελεστικού κανονισμού (ΕΕ) 2016/1239.
                  Το άρθρο 4 του κατ' εξουσιοδότηση κανονισμού (ΕΕ) 2016/1237 και τα άρθρα 2 και 3, το άρθρο 4 παράγραφος 1, τα άρθρα 5 και 7 και τα άρθρα 13 έως 16 του εκτελεστικού κανονισμού (ΕΕ) 2016/1239 εφαρμόζονται τηρουμένων των αναλογιών, με την επιφύλαξη των διατάξεων του παρόντος κανονισμού.
                  Η αρνητική ανοχή που προβλέπεται στο άρθρο 5 παράγραφος 4 του κατ' εξουσιοδότηση κανονισμού (ΕΕ) 2016/1237 και στο άρθρο 8 παράγραφος 1 του εκτελεστικού κανονισμού (ΕΕ) 2016/1239 εφαρμόζεται τηρουμένων των αναλογιών»·

                  4)

                  το άρθρο 8 παράγραφος 1 τροποποιείται ως εξής:

                              α)

                              το πρώτο εδάφιο τροποποιείται ως εξής:

                                          i)

                                          η εισαγωγική πρόταση αντικαθίσταται από το ακόλουθο κείμενο:
                                          «Με την επιφύλαξη των διατάξεων του άρθρου 2 παράγραφος 5, του άρθρου 3 παράγραφος 6, του άρθρου 5 παράγραφος 7, καθώς και των άρθρων 11 και 12, οι αρμόδιες αρχές αποδέχονται την αίτηση έκδοσης πιστοποιητικού εισαγωγής, πιστοποιητικού απαλλαγής ή πιστοποιητικού ενίσχυσης που υποβάλλουν οι επιχειρηματίες και αφορά κάθε αποστολή προϊόντων. Οι εν λόγω αιτήσεις συνοδεύονται από το πρωτότυπο ή επικυρωμένο αντίγραφο του τιμολογίου αγοράς, καθώς και από το πρωτότυπο, επικυρωμένο αντίγραφο ή επικυρωμένο ηλεκτρονικό ισοδύναμο των ακόλουθων εγγράφων:»·

                                          ii)

                                          το στοιχείο β) αντικαθίσταται από το ακόλουθο κείμενο:

                                                      «β)

                                                      όσον αφορά το πιστοποιητικό ενίσχυσης:

                                                                  i)

                                                                  τα αποδεικτικά μέσα του τελωνειακού χαρακτήρα ενωσιακών εμπορευμάτων που αναφέρονται στο άρθρο 199 παράγραφος 1 στοιχείο β) του εκτελεστικού κανονισμού (ΕΕ) 2015/2447 της Επιτροπής (*3)· ή

                                                                  ii)

                                                                  διασάφηση τύπου CΟ σύμφωνα με τον τίτλο VIII κεφάλαια 2 και 3 του κατ' εξουσιοδότηση κανονισμού (ΕΕ) 2015/2446 της Επιτροπής (*4) σύμφωνα με τα στοιχεία δεδομένων αριθ. 1/1, 1/2 και 1/3 που αναφέρονται στον πίνακα απαιτήσεων δεδομένων του παραρτήματος Β τίτλος I κεφάλαιο 3 τμήμα 1 του εν λόγω κανονισμού.

                                             (*3)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558)."

                                             (*4)  Κατ' εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).»·"

                              β)

                              το δεύτερο εδάφιο αντικαθίσταται από το ακόλουθο κείμενο:
                              «Τα εν λόγω συνοδευτικά έγγραφα είναι δυνατόν να έχουν τη μορφή ηλεκτρονικού μηνύματος. Σε περίπτωση που η αρμόδια αρχή ελέγχου δεν έχει πρόσβαση σε σύστημα ΤΠ για τη διαχείριση και την έκδοση ηλεκτρονικού εγγράφου, το εν λόγω έγγραφο αντικαθίσταται από δεόντως επικυρωμένο γνήσιο εκτυπωμένο αντίγραφο ή από επικυρωμένο ηλεκτρονικό ισοδύναμό του.»·

                  5)

                  στο άρθρο 12, το τρίτο εδάφιο αντικαθίσταται από το ακόλουθο κείμενο:
                  «Η κοινοποίηση που αναφέρεται στο παρόν άρθρο υποβάλλεται σύμφωνα με τον κατ' εξουσιοδότηση κανονισμό (ΕΕ) 2017/1183 της Επιτροπής (*5) και τον εκτελεστικό κανονισμό (ΕΕ) 2017/1185 της Επιτροπής (*6).

                     (*5)  Κατ' εξουσιοδότηση κανονισμός (ΕΕ) 2017/1183 της Επιτροπής, της 20ής Απριλίου 2017, για τη συμπλήρωση των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων (ΕΕ L 171 της 4.7.2017, σ. 100)."

                     (*6)  Εκτελεστικός κανονισμός (ΕΕ) 2017/1185 της Επιτροπής, της 20ής Απριλίου 2017, για τη θέσπιση κανόνων εφαρμογής των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων, και για την τροποποίηση και την κατάργηση ορισμένων κανονισμών της Επιτροπής (ΕΕ L 171 της 4.7.2017, σ. 113).»·"

                  6)

                  στο άρθρο 16, η παράγραφος 2 αντικαθίσταται από το ακόλουθο κείμενο:
                  «2.   Οι φυσικοί έλεγχοι κατά την εισαγωγή ή την είσοδο των γεωργικών προϊόντων, οι οποίοι διενεργούνται στη συγκεκριμένη εξόχως απόκεντρη περιοχή, αφορούν αντιπροσωπευτικό δείγμα 5 % τουλάχιστον των πιστοποιητικών που προσκομίζονται σύμφωνα με το άρθρο 9.
                  Οι φυσικοί έλεγχοι κατά την εξαγωγή ή την αποστολή των γεωργικών προϊόντων που προβλέπονται στο τμήμα 5, οι οποίοι διενεργούνται στη συγκεκριμένη εξόχως απόκεντρη περιοχή, αφορούν αντιπροσωπευτικό δείγμα 5 % τουλάχιστον των πράξεων, με βάση τα προφίλ κινδύνου που καθορίζουν τα κράτη μέλη.
                  Ο κανονισμός (ΕΚ) αριθ. 1276/2008 της Επιτροπής (*7) εφαρμόζεται, τηρουμένων των αναλογιών, στους εν λόγω φυσικούς ελέγχους.
                  Επίσης, σε ειδικές περιπτώσεις, η Επιτροπή μπορεί να ζητήσει την εφαρμογή άλλων ποσοστών φυσικών ελέγχων.

                     (*7)  Κανονισμός (ΕΚ) αριθ. 1276/2008 της Επιτροπής, της 17ης Δεκεμβρίου 2008, σχετικά με την παρακολούθηση, μέσω φυσικών ελέγχων, των εξαγωγών γεωργικών προϊόντων για τα οποία χορηγούνται επιστροφές ή άλλα ποσά (ΕΕ L 339 της 18.12.2008, σ. 53).»·"

                  7)

                  στο άρθρο 22, το τρίτο εδάφιο αντικαθίσταται από το ακόλουθο κείμενο:
                  «Με βάση ανάλυση κινδύνων σύμφωνα με το άρθρο 24 παράγραφος 1 του παρόντος κανονισμού, οι αρμόδιες αρχές διενεργούν επιτόπιους ελέγχους με δειγματοληψία, για κάθε δράση, επί τουλάχιστον 5 % των αιτήσεων ενίσχυσης. Το δείγμα αντιστοιχεί επίσης σε 5 % τουλάχιστον των ποσών που καλύπτονται από την ενίσχυση για κάθε δράση.»·

                  8)

                  στο άρθρο 24 παράγραφος 1 δεύτερο εδάφιο, προστίθεται η ακόλουθη πρόταση:
                  «Όταν ο ελάχιστος αριθμός αιτούντων ενίσχυση που πρόκειται να υποβληθούν σε επιτόπιους ελέγχους είναι μικρότερος από 12, τα κράτη μέλη επιλέγουν τυχαία τουλάχιστον έναν αιτούντα.»·

                  9)

                  Τα άρθρα 28 και 29 αντικαθίστανται από το ακόλουθο κείμενο:
                  «Άρθρο 28
                  Ανάκτηση των αχρεωστήτως καταβληθέντων ποσών και πρόστιμα
                  1.   Σε περίπτωση αχρεωστήτως καταβληθέντος ποσού, το άρθρο 7 του εκτελεστικού κανονισμού (ΕΕ) αριθ. 809/2014 της Επιτροπής (*8) εφαρμόζεται τηρουμένων των αναλογιών.
                  2.   Όταν η καταβολή του αχρεωστήτως καταβληθέντος ποσού απορρέει από ψευδείς δηλώσεις, πλαστά έγγραφα ή βαρεία αμέλεια του αιτούντος ενίσχυση, επιβάλλεται πρόστιμο ίσο με το αχρεωστήτως καταβληθέν ποσό προσαυξημένο με τόκο που υπολογίζεται σύμφωνα με το άρθρο 7 παράγραφος 2 του κανονισμού (ΕΕ) αριθ. 809/2014.
                  Άρθρο 29
                  Ανωτέρα βία και εξαιρετικές περιστάσεις
                  Σε περιπτώσεις ανωτέρας βίας ή εξαιρετικών περιστάσεων κατά την έννοια του άρθρου 2 παράγραφος 2 του κανονισμού (ΕΕ) αριθ. 1306/2013, το άρθρο 4 του κατ' εξουσιοδότηση κανονισμού (ΕΕ) αριθ. 640/2014 της Επιτροπής (*9) εφαρμόζεται τηρουμένων των αναλογιών.

                     (*8)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69)."

                     (*9)  Κατ' εξουσιοδότηση κανονισμός (ΕΕ) αριθ. 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (ΕΕ L 181 της 20.6.2014, σ. 48).»·"

                  10)

                  στο άρθρο 32 παράγραφος 3, το δεύτερο εδάφιο αντικαθίσταται από το ακόλουθο κείμενο:
                  «Η κοινοποίηση που αναφέρεται στο παρόν εδάφιο υποβάλλεται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  11)

                  στο άρθρο 35, η παράγραφος 2 αντικαθίσταται από το ακόλουθο κείμενο:
                  «2.   Οι αρμόδιες αρχές διασφαλίζουν ότι τα προϊόντα που απαριθμούνται στο παράρτημα VII χρησιμοποιούνται σύμφωνα με τους σχετικούς κανόνες της Ένωσης, και ιδίως τα άρθρα 211, 214, 215, 218, 219 και 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (*10), τα άρθρα 161 έως 164, 171 έως 175, 178, 179 και 239 του κατ' εξουσιοδότηση κανονισμού (ΕΕ) 2015/2446 και τα άρθρα 260 έως 269 του εκτελεστικού κανονισμού (ΕΕ) 2015/2447.

                     (*10)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).»·"

                  12)

                  Το άρθρο 38 τροποποιείται ως εξής:

                              α)

                              η παράγραφος 1 τροποποιείται ως εξής:

                                          i)

                                          στο πρώτο εδάφιο, η εισαγωγική πρόταση αντικαθίσταται από το ακόλουθο κείμενο:
                                          «Όσον αφορά το ειδικό καθεστώς εφοδιασμού, οι αρμόδιες αρχές κοινοποιούν στην Επιτροπή, το αργότερο στις 31 Μαΐου κάθε έτους, τα ακόλουθα δεδομένα σχετικά με τις πράξεις των προηγούμενων μηνών ως προς το ισοζύγιο εφοδιασμού του ημερολογιακού έτους αναφοράς, ανά προϊόν και κωδικό ΣΟ και, κατά περίπτωση, ανά ιδιαίτερο προορισμό:»·

                                          ii)

                                          στο δεύτερο εδάφιο, η δεύτερη πρόταση απαλείφεται.

                              β)

                              οι παράγραφοι 3 και 4 αντικαθίστανται από το ακόλουθο κείμενο:
                              «3.   Οι κοινοποιήσεις που αναφέρονται στο παρόν άρθρο υποβάλλονται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.
                              4.   Οι κοινοποιήσεις που αναφέρονται στο άρθρο 23 παράγραφος 3 και στο άρθρο 32 παράγραφος 1 του κανονισμού (ΕΕ) αριθ. 228/2013 υποβάλλονται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  13)

                  Το άρθρο 39 αντικαθίσταται από το ακόλουθο κείμενο:
                  «Άρθρο 39
                  Ετήσια έκθεση
                  1.   Η δομή και το περιεχόμενο της ετήσιας έκθεσης που αναφέρεται στο άρθρο 32 παράγραφος 2 του κανονισμού (ΕΕ) αριθ. 228/2013 καθορίζονται σύμφωνα με το παράρτημα IX του παρόντος κανονισμού.
                  2.   Η έκθεση που αναφέρεται στην παράγραφο 1 υποβάλλεται στην Επιτροπή σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  14)

                  Το άρθρο 40 τροποποιείται ως εξής:

                              α)

                              οι παράγραφοι 1 και 2 αντικαθίστανται από το ακόλουθο κείμενο:
                              «1.   Οι τροποποιήσεις για κάθε πρόγραμμα POSEI υποβάλλονται από τα κράτη μέλη στην Επιτροπή μία φορά ανά ημερολογιακό έτος και ανά πρόγραμμα, εκτός περιπτώσεων ανωτέρας βίας ή εξαιρετικών περιστάσεων. Διαβιβάζονται στην Επιτροπή το αργότερο έως τις 31 Ιουλίου του έτους που προηγείται της εφαρμογής τους. Οι τροποποιήσεις αιτιολογούνται δεόντως, ιδίως βάσει των εξής πληροφοριακών στοιχείων:

                                          α)

                                          των λόγων για τις ενδεχόμενες δυσχέρειες υλοποίησης που ανέκυψαν, οι οποίες δικαιολογούν την τροποποίηση του προγράμματος·

                                          β)

                                          των αναμενόμενων επιπτώσεων της τροποποίησης·

                                          γ)

                                          των επιπτώσεων όσον αφορά τη χρηματοδότηση και τους όρους επιλεξιμότητας.

                                    Η Επιτροπή ενημερώνει το κράτος μέλος εάν κρίνει ότι οι τροποποιήσεις δεν είναι σύμφωνες με τη νομοθεσία της ΕΕ, και ιδίως με το άρθρο 4 του κανονισμού (ΕΕ) αριθ. 228/2013, με την επιφύλαξη των διατάξεων των άρθρων 51 και 52 του κανονισμού (ΕΕ) αριθ. 1306/2013.
                              Οι τροποποιήσεις εφαρμόζονται από την 1η Ιανουαρίου του έτους που έπεται του έτους κοινοποίησής τους. Σε περίπτωση που κρίνεται αναγκαία η εφαρμογή πριν από την ημερομηνία αυτή, οι εν λόγω τροποποιήσεις είναι δυνατόν να εφαρμοστούν νωρίτερα, εκτός εάν η Επιτροπή διατυπώσει αντιρρήσεις.
                              2.   Κατά παρέκκλιση από την παράγραφο 1, η Επιτροπή αξιολογεί χωριστά τις ακόλουθες τροποποιήσεις που προτείνουν τα κράτη μέλη και αποφασίζει σχετικά με την έγκρισή τους το αργότερο εντός πέντε μηνών από την υποβολή τους σύμφωνα με τη διαδικασία που αναφέρεται στο άρθρο 34 παράγραφος 2 του κανονισμού (ΕΕ) αριθ. 228/2013:

                                          α)

                                          προσχώρηση νέας εξόχως απόκεντρης περιοχής·

                                          β)

                                          εισαγωγή στο γενικό πρόγραμμα νέων ομάδων προϊόντων προς στήριξη στο πλαίσιο του ειδικού καθεστώτος εφοδιασμού ή νέων μέτρων για τη στήριξη της τοπικής γεωργικής παραγωγής.

                                    Οι εγκριθείσες τροποποιήσεις εφαρμόζονται από την 1η Ιανουαρίου του έτους που έπεται εκείνου κατά το οποίο υποβλήθηκε η πρόταση τροποποίησης ή από την ημερομηνία που αναφέρεται ρητά στην απόφαση έγκρισης.»·

                              β)

                              στην παράγραφο 3, το στοιχείο β) αντικαθίσταται από το ακόλουθο κείμενο:

                                          «β)

                                          όσον αφορά όλα τα μέτρα, τις προσαρμογές, εντός του ορίου του 20 %, της χρηματοδοτικής κατανομής για κάθε επιμέρους μέτρο, με την επιφύλαξη των ανώτατων ορίων που προβλέπονται στο άρθρο 30 του κανονισμού (ΕΕ) αριθ. 228/2013, με την προϋπόθεση ότι οι προσαρμογές αυτές κοινοποιούνται το αργότερο στις 31 Μαΐου του έτους που έπεται του ημερολογιακού έτους στο οποίο αναφέρεται η τροποποιημένη χρηματοδοτική κατανομή·»·

                              γ)

                              στην παράγραφο 5, το στοιχείο α) αντικαθίσταται από το ακόλουθο κείμενο:
                              «α)   «μέτρο»: δέσμη δράσεων που απαιτούνται για την επίτευξη ενός ή περισσότερων στόχων του προγράμματος και συνιστούν γραμμή για την οποία καθορίζεται κονδύλιο χρηματοδότησης στον πίνακα χρηματοδότησης που αναφέρεται στο άρθρο 5 στοιχείο α) του κανονισμού (ΕΕ) αριθ. 228/2013·»·

                              δ)

                              η παράγραφος 6 αντικαθίσταται από το ακόλουθο κείμενο:
                              «6.   Οι κοινοποιήσεις που αναφέρονται στο παρόν άρθρο υποβάλλονται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  15)

                  Προστίθεται το παράρτημα IX, το κείμενο του οποίου παρατίθεται στο παράρτημα του παρόντος κανονισμού.

            Άρθρο 2
      Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 28 Ιουνίου 2018.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 78 της 20.3.2013, σ. 23.

         (2)  Εκτελεστικός κανονισμός (ΕΕ) αριθ. 180/2014 της Επιτροπής, της 20ής Φεβρουαρίου 2014, σχετικά με τη θέσπιση κανόνων εφαρμογής του κανονισμού (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης (ΕΕ L 63 της 4.3.2014, σ. 13).

         (3)  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44).

         (4)  Έκθεση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την εφαρμογή του προγράμματος ειδικών μέτρων για τη γεωργία υπέρ των εξόχως απόκεντρων περιοχών της Ένωσης (POSEI) (COM(2016)797 final).

         (5)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).

         (6)  Κατ' εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής και για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).

         (7)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).

         (8)  Κατ' εξουσιοδότηση κανονισμός (ΕΕ) 2017/1183 της Επιτροπής, της 20ής Απριλίου 2017, για τη συμπλήρωση των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων (ΕΕ L 171 της 4.7.2017, σ. 100).

         (9)  Εκτελεστικός κανονισμός (ΕΕ) 2017/1185 της Επιτροπής, της 20ής Απριλίου 2017, για τη θέσπιση κανόνων εφαρμογής των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων, και για την τροποποίηση και την κατάργηση ορισμένων κανονισμών της Επιτροπής (ΕΕ L 171 της 4.7.2017, σ. 113).

         (10)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).

         (11)  Κανονισμός (ΕΚ) αριθ. 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (ΕΕ L 316 της 2.12.2009, σ. 65).

         (12)  Κατ' εξουσιοδότηση κανονισμός (ΕΕ) αριθ. 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (ΕΕ L 181 της 20.6.2014, σ. 48).

         (13)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

         (14)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).

         (15)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).

         (16)  Κατ' εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).

         (17)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).

         ΠΑΡΑΡΤΗΜΑ
         «
               ΠΑΡΑΡΤΗΜΑ IX

                  Δομή και περιεχόμενο της ετήσιας έκθεσης που αναφέρεται στο άρθρο 39

               Η δομή και το περιεχόμενο της έκθεσης σχετικά με το προηγούμενο έτος έχουν ως εξής:
               1.   ΓΕΝΙΚΟ ΠΛΑΙΣΙΟ ΚΑΤΑ ΤΟ ΠΡΟΗΓΟΥΜΕΝΟ ΕΤΟΣ

                           1.1.

                           Κοινωνικοοικονομικό πλαίσιο

                           1.2.

                           Κατάσταση της γεωργίας και ανάπτυξή της

                     2.   ΦΥΣΙΚΗ ΚΑΙ ΔΗΜΟΣΙΟΝΟΜΙΚΗ ΕΚΤΕΛΕΣΗ ΤΩΝ ΜΕΤΡΩΝ ΚΑΙ ΤΩΝ ΔΡΑΣΕΩΝ

                           2.1.

                           Γενικός πίνακας με τα δημοσιονομικά δεδομένα σχετικά με τη στήριξη της τοπικής παραγωγής και το ειδικό καθεστώς εφοδιασμού, συμπεριλαμβανομένης της αρχικής κατανομής ανά μέτρο και δράση, καθώς και των πραγματικών δαπανών και, κατά περίπτωση, κάθε κρατικής ενίσχυσης που χορηγείται σύμφωνα με το άρθρο 23 του κανονισμού (ΕΕ) αριθ. 228/2013.

                           2.2.

                           Πλήρης περιγραφή της φυσικής και δημοσιονομικής εκτέλεσης κάθε μέτρου και δράσης, συμπεριλαμβανομένης της τεχνικής βοήθειας, που περιλαμβάνονται στο πρόγραμμα:

                                       α)

                                       για το ειδικό καθεστώς εφοδιασμού: δεδομένα και ανάλυση του ετήσιου ισοζυγίου εφοδιασμού της συγκεκριμένης περιφέρειας·

                                       β)

                                       για τη στήριξη της τοπικής παραγωγής: δεδομένα και ανάλυση για τη φυσική και δημοσιονομική εκτέλεση κάθε μέτρου και δράσης που αναφέρεται στο πρόγραμμα, περιλαμβανομένων δεδομένων όπως ο αριθμός των δικαιούχων, ο αριθμός ζώων που είναι επιλέξιμα για ενίσχυση, η επιφάνεια των επιλέξιμων εκτάσεων ή/και ο αριθμός των σχετικών εκμεταλλεύσεων. Κατά περίπτωση, τα δεδομένα πρέπει να συνοδεύονται από παρουσίαση και ανάλυση του τομέα τον οποίο αφορά το μέτρο.

                     3.   ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ ΚΑΤΑ ΤΟ ΠΡΟΗΓΟΥΜΕΝΟ ΕΤΟΣ

                           3.1.

                           Πρόοδος των μέτρων και των δράσεων σε σχέση με τους συγκεκριμένους στόχους και τις προτεραιότητες του προγράμματος και τους γενικούς στόχους που καθορίζονται στο άρθρο 2 του κανονισμού (ΕΕ) αριθ. 228/2013:

                                       α)

                                       εξέλιξη και ανάλυση των εθνικών δεικτών για τον ποσοτικό προσδιορισμό των ειδικών στόχων του προγράμματος και εκτίμηση του βαθμού στον οποίο οι ειδικοί στόχοι για κάθε ένα από τα μέτρα που προβλέπονται στο πρόγραμμα έχουν επιτευχθεί·

                                       β)

                                       για το ειδικό καθεστώς εφοδιασμού, πληροφορίες σχετικά με τον τρόπο μετακύλισης του παρεχόμενου οφέλους, καθώς και με τα μέτρα που ελήφθησαν και τους ελέγχους που διενεργήθηκαν για να εξασφαλιστεί η εν λόγω μετακύλιση σύμφωνα με το άρθρο 6 του παρόντος κανονισμού·

                                       γ)

                                       για το ειδικό καθεστώς εφοδιασμού, ανάλυση της αναλογικότητας των ενισχύσεων σε σχέση με το επιπλέον κόστος μεταφοράς στις εξόχως απόκεντρες περιοχές και, όταν πρόκειται για προϊόντα που προορίζονται για μεταποίηση ή για γεωργικές εισροές, σε σχέση με το επιπλέον κόστος λόγω του νησιωτικού και του εξόχως απόκεντρου χαρακτήρα·

                                       δ)

                                       τα ετήσια δεδομένα σχετικά με τους κοινούς δείκτες επιδόσεων που αναφέρονται στο άρθρο 37 του παρόντος κανονισμού και την ανάλυσή τους, ιδίως όσον αφορά την επίτευξη των γενικών στόχων που ορίζονται στο άρθρο 2 του κανονισμού (ΕΕ) αριθ. 228/2013.

                                 Οι εν λόγω αναλύσεις πρέπει να αποδίδουν ιδιαίτερη προσοχή στην παρακολούθηση των τιμών, στην τοπική γεωργική ανάπτυξη, και στην ανταγωνιστικότητα των τοπικών προϊόντων έναντι των εισαγωγών από τρίτες χώρες και τον εφοδιασμό από την Ένωση.

                           3.2.

                           Συμπεράσματα των αναλύσεων σχετικά με την καταλληλότητα της στρατηγικής των μέτρων και τις πιθανές βελτιώσεις ώστε να επιτευχθούν οι στόχοι του προγράμματος.

                     4.   ΔΙΑΧΕΙΡΙΣΗ ΤΟΥ ΠΡΟΓΡΑΜΜΑΤΟΣ

                           4.1.

                           Συνοπτική παρουσίαση των σημαντικότερων προβλημάτων που ανέκυψαν στη διαχείριση και την υλοποίηση των μέτρων κατά τη διάρκεια του εν λόγω έτους.

                           4.2.

                           Στατιστικά στοιχεία σχετικά με τους ελέγχους που πραγματοποιήθηκαν από τις αρμόδιες αρχές και τις κυρώσεις που ενδεχομένως επιβλήθηκαν. Κάθε συμπληρωματική πληροφορία που θα μπορούσε να είναι χρήσιμη για την κατανόηση των υποβληθέντων δεδομένων.

                     5.   ΤΡΟΠΟΠΟΙΗΣΕΙΣ

               Σύντομη περίληψη τυχόν τροποποιήσεων του προγράμματος κατά τη διάρκεια του υπό εξέταση έτους και αιτιολόγησή τους.
            »


title: Εκτελεστικός κανονισμός (ΕΕ) 2018/1076 της Επιτροπής, της 30ής Ιουλίου 2018, για την τροποποίηση του κανονισμού (ΕΕ) αριθ. 37/2010 με στόχο την ταξινόμηση της ουσίας «ισοφλουράνιο» όσον αφορά το ανώτατο όριο καταλοίπων της (Κείμενο που παρουσιάζει ενδιαφέρον για τον ΕΟΧ)

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1076 ΤΗΣ ΕΠΙΤΡΟΠΉΣ
         της 30ής Ιουλίου 2018
         για την τροποποίηση του κανονισμού (ΕΕ) αριθ. 37/2010 με στόχο την ταξινόμηση της ουσίας «ισοφλουράνιο» όσον αφορά το ανώτατο όριο καταλοίπων της
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
         Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από την επιτροπή κτηνιατρικών φαρμάκων,
         Εκτιμώντας τα ακόλουθα:

                     (1)

                     Το άρθρο 17 του κανονισμού (ΕΚ) αριθ. 470/2009 ορίζει ότι πρέπει να θεσπίζεται με κανονισμό το ανώτατο όριο καταλοίπων («ΑΟΚ») για τις φαρμακολογικά δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία.

                     (2)

                     Στον πίνακα 1 του παραρτήματος του κανονισμού (ΕΕ) αριθ. 37/2010 (2) της Επιτροπής προσδιορίζονται οι φαρμακολογικώς δραστικές ουσίες και η ταξινόμησή τους όσον αφορά τα ΑΟΚ στα τρόφιμα ζωικής προέλευσης.

                     (3)

                     Το ισοφλουράνιο περιλαμβάνεται ήδη στον εν λόγω πίνακα ως επιτρεπόμενη ουσία για τα ιπποειδή, για χρήση μόνο ως αναισθητικό. Η υφιστάμενη καταχώριση ταξινομείται στην κατηγορία «Δεν απαιτείται ΑΟΚ».

                     (4)

                     Στον Ευρωπαϊκό Οργανισμό Φαρμάκων («EMA») υποβλήθηκε αίτηση για την επέκταση της υφιστάμενης καταχώρισης για το ισοφλουράνιο στα χοιροειδή.

                     (5)

                     Ο EMA, με βάση τη γνώμη της επιτροπής κτηνιατρικών φαρμάκων, συνέστησε τον καθορισμό ΑΟΚ για το ισοφλουράνιο στα χοιροειδή.

                     (6)

                     Σύμφωνα με το άρθρο 5 του κανονισμού (ΕΚ) αριθ. 470/2009, ο ΕΜΑ οφείλει να μελετά τη δυνατότητα χρήσης ΑΟΚ που έχουν καθοριστεί για μια φαρμακολογικά δραστική ουσία σε ένα συγκεκριμένο τρόφιμο, για άλλο τρόφιμο που παράγεται από το ίδιο είδος, ή των ΑΟΚ που έχουν καθοριστεί για μια φαρμακολογικά δραστική ουσία σε ένα ή περισσότερα είδη για άλλα είδη.

                     (7)

                     Ο ΕΜΑ έκρινε ότι η παρέκταση της καταχώρισης για το ισοφλουράνιο για άλλες ηλικιακές ομάδες και είδη δεν μπορεί να εκτιμηθεί αξιόπιστα επί του παρόντος, λόγω ανεπαρκών στοιχείων.

                     (8)

                     Συνεπώς, ο κανονισμός (ΕΕ) αριθ. 37/2010 θα πρέπει να τροποποιηθεί αναλόγως.

                     (9)

                     Είναι σκόπιμο να δοθεί στα ενδιαφερόμενα μέρη εύλογο χρονικό διάστημα για να λάβουν τα μέτρα που ενδεχομένως απαιτούνται για να συμμορφωθούν με το νέο ΑΟΚ.

                     (10)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 29 Σεπτεμβρίου 2018.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 152 της 16.6.2009, σ. 11.

            (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

            ΠΑΡΑΡΤΗΜΑ
            Στον πίνακα 1 του παραρτήματος του κανονισμού (ΕΕ) αριθ. 37/2010, η καταχώριση για την ουσία «ισοφλουράνιο» αντικαθίσταται από το ακόλουθο κείμενο:

                           Φαρμακολογικώς δραστική ουσία

                           Κατάλοιπο-δείκτης

                           Ζωικά είδη

                           ΑΟΚ

                           Ιστοί-στόχοι

                           Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                           Θεραπευτική ταξινόμηση

                           «Ισοφλουράνιο

                           ΑΝΕΥ ΑΝΤΙΚΕΙΜΕΝΟΥ

                              Ιπποειδή

                           Δεν απαιτείται ΑΟΚ

                           ΑΝΕΥ ΑΝΤΙΚΕΙΜΕΝΟΥ

                           Για χρήση μέσω εισπνοής

                           Γενική αναισθησία»

                           Χοιροειδή

                           Δεν απαιτείται ΑΟΚ

                           ΑΝΕΥ ΑΝΤΙΚΕΙΜΕΝΟΥ

                           Για χρήση μέσω εισπνοής σε χοιρίδια έως την ηλικία των 7 ημερών


title: Εκτελεστικός κανονισμός (ΕΕ) 2018/1120 της Επιτροπής, της 10ης Αυγούστου 2018, για την τροποποίηση του παραρτήματος I του κανονισμού (ΕΕ) αριθ. 605/2010 όσον αφορά τον κατάλογο των τρίτων χωρών ή τμημάτων αυτών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα (Κείμενο που παρουσιάζει ενδιαφέρον για τον ΕΟΧ)

text:
                  13.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 204/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1120 ΤΗΣ ΕΠΙΤΡΟΠΉΣ
         της 10ης Αυγούστου 2018
         για την τροποποίηση του παραρτήματος I του κανονισμού (ΕΕ) αριθ. 605/2010 όσον αφορά τον κατάλογο των τρίτων χωρών ή τμημάτων αυτών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και παράγραφος 4 και το άρθρο 9 παράγραφος 4,
         Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 11 παράγραφος 1,
         Εκτιμώντας τα ακόλουθα:

                     (1)

                     Ο κανονισμός (ΕΕ) αριθ. 605/2010 της Επιτροπής (3) θεσπίζει τους όρους για τη δημόσια υγεία και την υγεία των ζώων, καθώς και τις απαιτήσεις πιστοποίησης για την είσοδο στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα, καθώς και τον κατάλογο τρίτων χωρών από τις οποίες επιτρέπεται η είσοδος των εν λόγω αποστολών στην Ένωση.

                     (2)

                     Το παράρτημα I του κανονισμού (ΕΕ) αριθ. 605/2010 ορίζει τον κατάλογο τρίτων χωρών ή τμημάτων αυτών από τις οποίες επιτρέπεται η είσοδος στην Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα, και αναφέρει τον τύπο επεξεργασίας που απαιτείται για τα προϊόντα αυτά.

                     (3)

                     Η Βοσνία-Ερζεγοβίνη περιλαμβάνεται ήδη στον κατάλογο του παραρτήματος I του κανονισμού (ΕΕ) αριθ. 605/2010 και επιτρέπεται να εξάγει στην Ένωση γάλα και γαλακτοκομικά προϊόντα που έχουν υποστεί ειδική επεξεργασία «C».

                     (4)

                     Η Βοσνία-Ερζεγοβίνη υπέβαλε αίτηση στην Επιτροπή για άδεια εξαγωγής στην Ένωση γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα που έχουν υποβληθεί σε λιγότερο αυστηρή επεξεργασία. Ως προς την υγεία των ζώων, η Βοσνία-Ερζεγοβίνη είναι τρίτη χώρα που περιλαμβάνεται στον κατάλογο του Παγκόσμιου Οργανισμού για την Υγεία των Ζώων ως απαλλαγμένη από τον αφθώδη πυρετό (FMD) χωρίς να απαιτείται πολιτική εμβολιασμού και, συνεπώς, πληροί τις ενωσιακές απαιτήσεις εισαγωγής που αφορούν την υγεία των ζώων.

                     (5)

                     Η Επιτροπή έχει πραγματοποιήσει κτηνιατρικούς ελέγχους στη Βοσνία-Ερζεγοβίνη. Τα αποτελέσματα των ελέγχων αυτών έχουν καταδείξει ορισμένες ελλείψεις, ιδίως όσον αφορά θέματα δημόσιας υγείας στις εγκαταστάσεις. Οι αρμόδιες αρχές στη Βοσνία-Ερζεγοβίνη έχουν ήδη επιληφθεί της αντιμετώπισης αυτών των ελλείψεων.

                     (6)

                     Ωστόσο, με βάση την ευνοϊκή υγειονομική κατάσταση των ζώων όσον αφορά τον αφθώδη πυρετό στη Βοσνία-Ερζεγοβίνη, είναι σκόπιμο να προστεθεί η Βοσνία-Ερζεγοβίνη στη στήλη A του παραρτήματος I του κανονισμού (ΕΕ) αριθ. 605/2010. Αυτή η προσθήκη στη στήλη Α του παραρτήματος I θα πρέπει να γίνει με την επιφύλαξη των υποχρεώσεων που απορρέουν από άλλες διατάξεις της ενωσιακής νομοθεσίας όσον αφορά τις εισαγωγές και τη διάθεση στην αγορά, στο εσωτερικό της Ένωσης, προϊόντων ζωικής προέλευσης, ιδίως εκείνων που σχετίζονται με τον κατάλογο των εγκαταστάσεων που παρατίθενται στο άρθρο 12 του κανονισμού (ΕΚ) αριθ. 854/2004.

                     (7)

                     Επομένως, ο κανονισμός (ΕΕ) αριθ. 605/2010 θα πρέπει να τροποποιηθεί αναλόγως.

                     (8)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Στον πίνακα του παραρτήματος I του κανονισμού (ΕΕ) αριθ. 605/2010, η εγγραφή για τη Βοσνία-Ερζεγοβίνη αντικαθίσταται από το ακόλουθο κείμενο:

                           «BA

                           Βοσνία-Ερζεγοβίνη

                           +

                           +

                           +»

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Αυγούστου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 18 της 23.1.2003, σ. 11.

            (2)  ΕΕ L 139 της 30.4.2004, σ. 206.

            (3)  Κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (ΕΕ L 175 της 10.7.2010, σ. 1).


title: Εκτελεστικός κανονισμός (ΕΕ) 2018/1124 της Επιτροπής, της 10ης Αυγούστου 2018, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

text:
                  13.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 204/46

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1124 ΤΗΣ ΕΠΙΤΡΟΠΉΣ
         της 10ης Αυγούστου 2018
         για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
         Εκτιμώντας τα ακόλουθα:

                     (1)

                     Στο παράρτημα III του κανονισμού (ΕΚ) αριθ. 1210/2003 απαριθμούνται δημόσιοι οργανισμοί, επιχειρήσεις, υπηρεσίες, φυσικά και νομικά πρόσωπα, φορείς και οντότητες της προηγούμενης κυβέρνησης του Ιράκ που καλύπτονται από τη δέσμευση κεφαλαίων και οικονομικών πόρων που βρίσκονταν εκτός Ιράκ κατά την ημερομηνία της 22ας Μαΐου 2003 βάσει του εν λόγω κανονισμού.

                     (2)

                     Στις 7 Αυγούστου 2018, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει μία καταχώριση από τον κατάλογο των προσώπων ή οντοτήτων ως προς τα οποία ισχύει η δέσμευση κεφαλαίων και οικονομικών πόρων.

                     (3)

                     Συνεπώς, το παράρτημα III του κανονισμού (ΕΚ) αριθ. 1210/2003 θα πρέπει να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα III του κανονισμού (ΕΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Αυγούστου 2018.

                  Για την Επιτροπή,

                  εξ ονόματος του Προέδρου,

                  Προϊσταμένη της Υπηρεσίας Μέσων Εξωτερικής Πολιτικής

            (1)  ΕΕ L 169 της 8.7.2003, σ. 6.

            ΠΑΡΑΡΤΗΜΑ
            Στο παράρτημα III του κανονισμού αριθ. 1210/2003, η παρακάτω καταχώριση απαλείφεται:

                           «28.

                           DIRECTORATE GENERAL OF GEOLOGICAL SURVEY AND MINERAL INVESTIGATION. Διεύθυνση: P.O. Box 986, Alwiya, Al Sadoon Park Area, Baghdad, Iraq.»


title: Εκτελεστικός κανονισμός (ΕΕ) 2018/1117 του Συμβουλίου, της 10ης Αυγούστου 2018, για την εφαρμογή του κανονισμού (ΕΕ) αριθ. 401/2013 σχετικά με περιοριστικά μέτρα έναντι της Μιανμάρ/ Βιρμανίας

text:
                  13.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 204/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1117 ΤΟΥ ΣΥΜΒΟΥΛΊΟΥ
         της 10ης Αυγούστου 2018
         για την εφαρμογή του κανονισμού (ΕΕ) αριθ. 401/2013 σχετικά με περιοριστικά μέτρα έναντι της Μιανμάρ/ Βιρμανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 401/2013 του Συμβουλίου σχετικά με περιοριστικά μέτρα έναντι της Μιανμάρ/Βιρμανίας και την κατάργηση του κανονισμού (EΚ) αριθ. 194/2008 (1), και ιδίως το άρθρο 4i,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 2 Μαΐου 2013 το Συμβούλιο εξέδωσε τον κανονισμό (ΕΕ) αριθ. 401/2013.

                     (2)

                     Στις 25 Ιουνίου 2018, το Συμβούλιο εξέδωσε τον εκτελεστικό κανονισμό (ΕΕ) 2018/898 (2), ο οποίος προσέθεσε επτά πρόσωπα στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα στο παράρτημα IV του κανονισμού (ΕΕ) αριθ. 401/2013.

                     (3)

                     Ελήφθησαν επικαιροποιημένες πληροφορίες για αρκετές καταχωρίσεις.

                     (4)

                     Το παράρτημα IV του κανονισμού (ΕΕ) αριθ. 401/2013 θα πρέπει να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα ΙV του κανονισμού (EΕ) αριθ. 401/2013 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Αυγούστου 2018.

                  Για το Συμβούλιο

                  Ο Πρόεδρος

               G. BLÜMEL

            (1)  ΕΕ L 121 της 3.5.2013, σ. 1.

            (2)  Εκτελεστικός κανονισμός (ΕΕ) 2018/898 του Συμβουλίου της 25ης Ιουνίου 2018 για την εφαρμογή του κανονισμού (ΕΕ) αριθ. 401/2013 σχετικά με περιοριστικά μέτρα έναντι της Μιανμάρ/Βιρμανίας (ΕΕ L 160 I της 25.6. 2018, σ. 1).

            ΠΑΡΑΡΤΗΜΑ
            Οι καταχωρίσεις 1, 3, 4 και 5 στον κατάλογο των προσώπων και οντοτήτων που περιλαμβάνεται στο παράρτημα IV του κανονισμού (ΕΕ) αριθ. 401/2013 αντικαθίστανται από τις ακόλουθες:

                           Ονοματεπώνυμο

                           Στοιχεία ταυτοποίησης

                           Λόγοι καταχώρησης

                           Ημερομηνία καταχώρισης

                           «1.

                           Aung Kyaw Zaw

                           Ημερομηνία γέννησης: 20 Αυγούστου 1961
                           Αριθμός διαβατηρίου: DM000826
                           Ημερομηνία έκδοσης: 22 Νοεμβρίου 2011
                           Ημερομηνία λήξης ισχύος: 21 Νοεμβρίου 2021
                           Αριθμός στρατιωτικής ταυτότητας: BC 17444

                           Ο Αντιστράτηγος Aung Kyaw Zaw ήταν ο Διοικητής του Γραφείου Ειδικών Επιχειρήσεων αριθ. 3 των ενόπλων δυνάμεων της Μιανμάρ (Tatmadaw) από τον Αύγουστο του 2015 έως το τέλος του 2017. Το Γραφείο Ειδικών Επιχειρήσεων αριθ. 3 είχε την επίβλεψη της Δυτικής Διοίκησης και, υπό την ιδιότητα του αυτή, ο Αντιστράτηγος Aung Kyaw Zaw είναι υπεύθυνος για τις θηριωδίες και τις σοβαρές παραβιάσεις των ανθρωπίνων δικαιωμάτων που διαπράχθηκαν από τη Δυτική Διοίκηση κατά τη διάρκεια της εν λόγω περιόδου κατά των Rohingya στην πολιτεία Rakhine. Σε αυτές περιλαμβάνονται δολοφονίες, σεξουαλική βία και η συστηματική πυρπόληση σπιτιών και κτιρίων των Rohingya.

                           25.6.2018

                           3.

                           Than Oo

                           Ημερομηνία γέννησης: 12 Οκτωβρίου 1973
                           Αριθμός στρατιωτικής ταυτότητας: BC 25723

                           Ο Ταξίαρχος Than Oo είναι ο Διοικητής της 99ης μεραρχίας ελαφρού πεζικού των ενόπλων δυνάμεων της Μιανμάρ (Tatmadaw). Υπό την ιδιότητά του αυτή, είναι υπεύθυνος για τις θηριωδίες και τις σοβαρές παραβιάσεις των ανθρωπίνων δικαιωμάτων που διαπράχθηκαν από τη 99η μεραρχία ελαφρού πεζικού το δεύτερο εξάμηνο του 2017 κατά των Rohingya στην πολιτεία Rakhine. Σε αυτές περιλαμβάνονται δολοφονίες, σεξουαλική βία και η συστηματική πυρπόληση σπιτιών και κτιρίων των Rohingya.

                           25.6.2018

                           4.

                           Aung Aung

                           Αριθμός στρατιωτικής ταυτότητας: BC 23750

                           Ο Ταξίαρχος Aung είναι ο Διοικητής της 33ης μεραρχίας ελαφρού πεζικού των ενόπλων δυνάμεων της Μιανμάρ (Tatmadaw). Υπό την ιδιότητά του αυτή, είναι υπεύθυνος για τις θηριωδίες και τις σοβαρές παραβιάσεις των ανθρωπίνων δικαιωμάτων που διαπράχθηκαν από την 33η μεραρχία ελαφρού πεζικού το δεύτερο εξάμηνο του 2017 κατά των Rohingya στην πολιτεία Rakhine. Σε αυτές περιλαμβάνονται δολοφονίες, σεξουαλική βία και η συστηματική πυρπόληση σπιτιών και κτιρίων των Rohingya.

                           25.6.2018

                           5.

                           Khin Maung Soe

                           Ο Ταξίαρχος Khin Maung Soe είναι ο Διοικητής της 15ης Διοίκησης στρατιωτικών επιχειρήσεων, γνωστής επίσης και ως 15η μεραρχία ελαφρού πεζικού των ενόπλων δυνάμεων της Μιανμάρ (Tatmadaw), στην οποία υπάγεται το τάγμα πεζικού αριθ. 564. Υπό την ιδιότητά του αυτή, είναι υπεύθυνος για τις θηριωδίες και τις σοβαρές παραβιάσεις των ανθρωπίνων δικαιωμάτων που διαπράχθηκαν το δεύτερο εξάμηνο του 2017 από τη 15η Διοίκηση στρατιωτικών επιχειρήσεων και ιδίως το τάγμα πεζικού αριθ. 564 κατά των Rohingya στην πολιτεία Rakhine. Σε αυτές περιλαμβάνονται δολοφονίες, σεξουαλική βία και η συστηματική πυρπόληση σπιτιών και κτιρίων των Rohingya.

                           25.6.2018»